Rikunarita-ORG/Wikinium huggingface dataset:
# Filantropi

**Dermawan** atau **Filantropi** ialah satu bentuk altruisme yang terdiri daripada "inisiatif swasta untuk kebaikan awam, yang memberi tumpuan kepada kualiti hidup". Dermawan cenderung digunakan secara bergantian dengan istilah amal. Amal kebajikan telah diperhatikan di Mesir, berabad-abad sebelum era Kristian, yang mempunyai asal-usul keagamaan. Filantropi berbeza dengan inisiatif perniagaan, yang merupakan inisiatif swasta untuk kebaikan swasta, yang menumpukan pada keuntungan material; dan dengan usaha kerajaan yang merupakan inisiatif awam untuk kebaikan awam, seperti yang menumpukan pada penyediaan perkhidmatan awam. Filantropi masa kini telah berkembang menjadi penyediaan bantuan dan perubahan jangka panjang, bukannya bantuan segera. Seseorang yang mengamalkan filantropi ialah seorang **dermawan**.

## Etimologi

Herodes Atticus, seorang dermawan Yunani dari Rom Purba yang aktif semasa abad ke-2 MHerodes Atticus, seorang dermawan Yunani dari Rom Purba yang aktif semasa abad ke-2 M
Perkataan *filantropi* berasal daripada grc  *φιλανθρωπία (filantropi)*, bermaksud "cinta kepada kemanusiaan", daripada Templat:Transliterasi 'mencintai, menyukai' dan Templat:Transliterasi 'manusia, umat manusia'. Dalam abad kedua M, Plutarch menggunakan konsep Yunani Templat:Transliterasi untuk menggambarkan manusia yang unggul.

Semasa Zaman Pertengahan, Templat:Transliterasi telah digantikan di Eropah oleh Kebajikan Kristian iaitu *amal* (Latin: *caritas*) dalam erti kata kasih sayang tanpa pamrih, dihargai untuk keselamatan dan melepaskan diri daripada api penyucian. Thomas Aquinas berpendapat bahawa "tabiat amal bukan sahaja meliputi kasih kepada Tuhan, tetapi juga kasih kepada sesama kita".

Sir Francis Bacon menganggap *filanthrôpía* sinonim dengan "kebaikan", berkorelasi dengan konsep kebajikan Aristotelian sebagai tabiat tingkah laku yang baik yang ditanamkan secara sedar. Samuel Johnson secara ringkasnya mendefinisikan filantropi sebagai "cinta kepada manusia; sifat yang baik". Definisi ini masih kekal sehingga kini dan sering dipetik secara lebih neutral jantina sebagai "cinta kepada manusia."Templat:Sumber yang lebih baik diperlukan
# Teater

Panggung opera
Persembahan *Harlequin and Columbine* di Denmark
**Teater** (Jawi: ‏**تياتر**‎‎) ialah tempat persembahan-persembahan kesenian yang dilakonkan di hadapan penonton secara langsung menggunakan kombinasi pertuturan, gerak isyarat, muzik, tarian, bunyi dan sebagainya.

Terdapat pelbagai jenis persembahan teater. Antaranya ialah opera, balet, pantomim dan wayang kulit.

Selain itu, menurut Prof. Datin Dr. Rahmah Hj. Bujang dalam bukunya yang berjudul Glosari Kesenian Melayu, teater ialah sebarang perlakuan kisah atau cerita dalam satu kawasan yang ditentukan sebagai pentas untuk perlakuannya dan menuntut pergerakan fizikal; dengan mempunyai komponen aksi dan reaksi para pelaku, iaitu para pelakon, dan pemerhati, iaitu audiens atau penontonnya.
# 2023

|  |
| --- |
|   |

*Rencana ini adalah berkenaan dengan tahun 2023. Bagi kegunaan lain, sila lihat 2023 (nombor).*

**2023** merupakan tahun biasa yang bermula pada hari Ahad dalam kalendar Gregory.

## Peristiwa

* Sambutan hari kemerdekaan ke–66.
* Sambutan hari Malaysia ke–60.
* Kembara Kenali Borneo yang dilaksanakan oleh Yang di-Pertuan Agong, Al Sultan Abdullah Ri'ayatuddin Al-Mustafa Billah Shah serta Raja Permaisuri Agong, Tunku Azizah Aminah Maimunah Iskandariah, pada 3 hingga 13 September 2023.
* Kejohanan berbasikal Petronas Le Tour de Langkawi 2023, yang sedang berlangsung dari 23 September hingga 30 September 2023.
* Kejohanan berprestij Sukan Asia Hangzhou 2022, yang sedang berlangsung dari 23 September hingga 8 Oktober 2023 di Hangzhou, Wilayah Zhejiang, China.
* Sarawak buat julung kalinya menganjurkan konsert muzik bertaraf antarabangsa, Borneo Sonic Music Festival 2023 (BSMF 2023), yang berlangsung pada 6 & 7 Oktober 2023 di Stadium Sarawak, Kuching, Sarawak.
* Kerajaan Palestin melancarkan peperangan terbesar ke atas Israel, pada 7 Oktober 2023. Ia juga dikenali sebagai Operasi Banjir Al-Aqsa.
* Proton secara rasmi melancarkan model kenderaan baharunya, Proton S70, pada 1 November 2023.

## Peristiwa yang diramalkan dan dijadualkan

* Pilihan raya kecil (PRK) Parlimen Pulai dan pilihan raya kecil (PRK) Dewan Undangan Negeri (DUN) Simpang Jeram.
* Pilihan raya kecil (PRK) DUN Pelangai, pada 7 Oktober 2023.
* Pilihan raya kecil (PRK) DUN Jepak, pada 4 November 2023.
* Pelaksanaan menyeluruh projek Lebuhraya Pan Borneo di Sarawak kini hampir siap sepenuhnya, sebelum projek mega ini ditamatkan pelaksanaannya pada bulan Januari 2024.
* Projek tenaga karbon bakal dilaksanakan secara menyeluruh di negeri Sarawak.
* Bermulanya projek asas pelaksanaan trem pintar Autonomous Rail Transit (ART) Sarawak di sekitar bandaraya Kuching, Sarawak. Projek pelaksanaan ART ini dimulakan dengan tempoh percubaan pemanduan trem pintar ART selama 3 bulan, sehingga akhir November 2023, sebelum ianya dilaksanakan secara menyeluruh pada bulan Januari 2025.
* Pembentangan Kajian Separuh Penggal (KSP) Rancangan Malaysia ke-12 (RMK-12) 2023.
* Pembentangan Belanjawan Malaysia Madani 2024 di Parlimen, pada 13 Oktober 2023.

## Kematian

* 10 Mac 2023 – Kematian seorang penyanyi berasal dari Peru, José Abelardo Gutiérrez Alanya atau dikenali sebagai Tongo, meninggal dunia pada usia 65 tahun akibat kegagalan buah pinggang yang rumit oleh diabetes.
* 17 Ogos 2023 – Ahli Dewan Undangan Negeri (ADUN) Pelangai, Datuk Seri Johari Harun, disahkan meninggal dunia dalam nahas pesawat di kawasan Elmina, Shah Alam. Beliau adalah antara 10 mangsa yang terkorban dalam nahas berkenaan.
* 15 September 2023 – Ahli Dewan Undangan Negeri (ADUN) Jepak, Datuk Talib Zulpilip, menghembuskan nafas terakhirnya ekoran masalah komplikasi buah pinggang, setelah dimasukkan ke pusat perubatan sehari sebelumnya. Beliau adalah penyandang kerusi DUN Jepak di bawah Parlimen Bintulu selama enam penggal sejak 1996.

## Rujukan
# Virgo (astrologi)

Virgo|  |
| Simbol Zodiak | Gadis dara |
| Jangka masa (Astrologi Tropika, Barat) | 23 Ogos - 23 September (2026, UTC) |
| Jangka masa (Astrologi Sidereal, Hindu) | 13 September - 6 Oktober (2026, UTC) |
| Buruj | Virgo |
| Elemen zodiak | Bumi |
| Kualiti zodiak | Berubah-ubah |
| Domisil | Utarid |
| Detrimen | Neptun / Musytari |
| Naik | Utarid |
| Turun | Zuhrah |
| * l
* b
* s
 |

**Virgo** (**♍**) merupakan zodiak keenam daripada dua belas tanda-tanda zodiak astrologi dan ianya berasal dari buruj yang mempunyai nama yang sama, iaitu buruj Virgo.

Individu yang lahir ketika matahari berada di tanda ini dikenali sebagai "individu Virgo". Virgo dianggap sebagai zodiak feminin oleh ahli astrologi purba dan ianya dijajah oleh Utarid, tetapi Ceres (planet kerdil yang terletak diantara Musytari dan Marikh) dikatakan merupakan pengawal sebenar Virgo oleh sebilangan ahli astrologi moden. Nama sanskrit bagi Virgo dalam astrologi Hindu ialah **Kanyā** yang bermaksud "gadis".